congas
Store norske leksikon,Kunst og estetikk,Musikk,Populærmusikk,Verdensmusikk
Congas er latinamerikanske trommer med røtter i Afrika. Trommene, som spilles med hendene, lages av tre eller glassfiber.
Congas lages i tre størrelser: tumbadora, som er den største og dypeste, conga, og quinto, som er den minste. I eldre cubansk musikk, som rumba guaguancó har tre utøvere hver sin tromme og spiller komplementære rytmer. I nyere musikkformer spiller en utøver to trommer. Trommene har en sentral plass i salsa og cubansk folke- og populærmusikk, og brukes også i jazz og popmusikk. Les mer i Store norske leksikon Musikk på Cuba latinamerikansk musikk salsa